Observ. Planta haec a Dom. Boose e Promontorio bonae Spei advecta, quam anno 1816 
in Horto Sehoenbrunnensi adultam vidi, recenter e seminibus Capensibus a Dom. 
Ecklon collectis in Horto Dyckensi enata est. In juvenili statu ibi floruit, et 
perpulchra haec planta, quam primo pro A. arabica Lamk. (A. variegata Forsk.) 
habui, hodie mihi species nova esse videtur. Cl. Forskoehl sequenti modo A. 
variegatam suam descripsit: „FoIia lineari-lanceolata, margine retrorsum dentato- 
„spinosa, maculis albis sparsis, basi vaginantia; interdum conferta digitum longa; 
,,interdum angustiora, pedalia, remota, minus maculata. Caulis basi nudus.“ — 
Habitat iu Arabia. Haec diagnosis ad plantam nostram referri non potest; patria 
quoque omnino diversa est, et Forskoehlii planta ignota remanet. 
